open-index/open-wikipedia-markdown huggingface dataset:
Trikala (prefektur)

**Trikala** (gresk Τρίκαλα) er et prefektur i Hellas i periferien Thessalia. Hovedstaden i prefekturet er Trikala. Prefekturet ble opprettet i 1881 og Karditsa ble skilt ut i 1947. Det ligger nordvest for byene Athen og Karditsa, øst for Ioannina og Metsovo, sør for Grevena, sørvest for Thessaloniki og vest for Larisa. Av prefekturer grenser Trikala til Karditsa i sør, Arta i sørvest, Ioannina i vest, Grevena i nord og Larisa i øst. 

## Kommuner

## Provinser
Trikala prefektur har to provinser, kalt Trikala og Kalampaka, etter de to største byene. 

## Geografi
Trikala inneholder en del av Den thessaliske sletta i sør og øst. Pindosfjellene dominerer i vest. De nordlige områdene er også fjellkledd. Den største elven, Piniós, renner i sør.

## Historie
Området rundt Trikala var i antikken en del av kongeriket Makedonia, før romerne tok over. Seinere ble det styrt av Østromerriket, Stor-Vlakhia og til slutt Det osmanske riket. Under tyrkernes styre ble området påvirket av den greske selvstendighetskrigen i 1881.  Flere landsbyer ble flyttet for å holde seg skjult fra tyrkerne og området ble til slutt en del av Hellas i 1881. Prefekturet inkluderte Karditsa frem til 1947.
Leiolopisma

se artikkel

***Leiolopisma*** er en slekt av skinker som sannsynligvis bare finnes på øygruppen Maskarenene i Det indiske hav.

Undersøkelser av mitokondrielt DNA viser at de nærmeste slektningene er *Eugongylus*-gruppen i Sørøst-Asia og Australia, og at alle arter i slekten stammer fra en enkelt invasjon. Andre krypdyr som er kommet østfra til Maskarenene er skinkene i slekten *Cryptoblepharus*, og gekkoene i slekten *[[Nactus]]*. Daggekkoene har derimot kommet fra Madagaskar, som kanskje også er hjemlandet til *[[Cylindraspis]]*-skilpaddene.

Slektsnavnet *Leiolopisma* har en innviklet historie. Duméril & Bibron brukte navnet på en underslekt som bare omfattet en art, *L. telfairii* fra Round Island utenfor Mauritius. Boulenger plasserte derimot mange arter i slekten i det grunnleggende verket *Catalogue of the Reptiles in the British Museum* (1887). En tid ble arter fra fire kontinenter regnet hit. Greer snevret i 1974 slekten inn til kun å omfatte *L. telfairii*, og arter fra det sørlige Australia, Tasmania, Lord Howe-øya, New Zealand, Ny-Caledonia, Loyautéøyene og Vanuatu. Etterpå er slekten blitt ytterligere redusert, og omfatter nå bare arter fra Maskarenene, samt én art fra Fiji.

Albert Günther brukte slektsnavnet *Didosaurus* på de utdødde kjempeskinkene fra Maskarenene. Dette navnet regnes nå som et synonym for *Leiolopisma*.

## Arter

* *Leiolopisma alazon* Zug 1985
:Utbredelse: øygruppen Ono-i-Lau i Fiji (vil nok i fremtiden bli flyttet til en annen slekt, ligner mest på *[[Cyclodina]]* fra New Zealand)
* *Leiolopisma ceciliae* Arnold & Bour 2008
:Utbredelse: Réunion (sannsynligvis utdødd)
* *Leiolopisma mauritiana* (Günther 1877)
:Utbredelse: Mauritius (en utdødd kjempeart med kroppslengde opptil 340 mm)
* *Leiolopisma telfairii* (Desjardin 1831) 
:Utbredelse: Round Island (utdødd på Mauritius og Réunion)

## Referanser


## Eksterne lenker
* 
* IUCN Red List – ''Leiolopisma mauritiana''
* IUCN Red List – ''Leiolopisma telfairii''
Mammenstil

**Mammenstilen** er en kunst- eller kunsthåndverksstil som oppsto i Norden i løpet av den første halvdelen av 900-tallet. Stilen fikk sitt navn fra et gravfunn fra vikingtiden ved landsbyen Mammen øst for Viborg i Jylland i Danmark.

Funnene omfattet en øks med sølvinnlegg på flatsidene, på den ene siden forestiller det blant annet dyr med skjellete kropper. Utsmykkingen på denne øksen har gitt navn til mammenstilen. Det finnes også dyr som har en mer realistisk stil, slik som løvene på Jellingsteinen. Da denne stilen kom i anvendelse, ble det introdusert planter som motiver i denne stilretningen.

Dyreornamentikken i vikingtiden preget også osebergstilen, borrestilen, mammenstilen, ringeriksstilen og urnesstilen.

## Galleri

Fil:Camminskrinet.jpg|Camminskrinet
Fil:Mammen-axt.gif|Øksen med sølvgraveringene fra Mammen


## Litteratur
* Karlsson, L. (1983): *Nordisk form: Om djurornamentik*.
Ole Vig-prisen

**Ole Vig-prisen** er en norsk kulturpris. Den deles ut i Stjørdal til minne om skole- og folkeopplysningsmannen og lyrikeren Ole Vig (1824–1857). Prisen består av et diplom og en sjekk på  kroner, delt ut av Ole Vig-fondet. Kriteriene for utvelgelse er at kandidaten er «ein ungdom mellom 20 og 35 år som har gjort ein framifrå innsats i Ole Vigs ånd. Det gjeld ungdommar frå heile landet utan omsyn til politisk oppfatning. Ein Ole Vig-prisvinnar må ha gjort ein meir enn vanleg god innsats innanfor eitt eller fleire av desse områda: Folkeopplysningsarbeid, kunst eller kulturarbeid medrekna idrett.»

## Prisvinnere

## Referanser


## Eksterne lenker
*  Ole Vig-prisen
*  Ole Vig-prisen, *Ole Vig-året 2007*
Kilden

**Kilden** har flere betydninger:

*Kilden Menighet Jæren, bibeltro menighet på Jæren
*Kilden (roman), en bok av Gabriel Scott
*Kilden teater- og konserthus, et teater- og konserthus i Kristiansand
*Kilden kjøpesenter, et kjøpesenter i Stavanger
*Kilden kjøpesenter (Nordås), et kjøpesenter i Fana
*Kilden aktivitetssenter, et senter med bl.a fritidsklubb i Arendal sentrum 
*Kilden Internasjonale Kulturkontor, et kommunalt integreringskontor i Arendal
*KILDENs journalistpris, pris som deles ut til journalist for å ha synliggjort og popularisert kjønnsforskningen i Norge
*Informasjonssenter for kjønnsforskning

## Referanser


## Se også
* Kilde (peker)
Bowmore

**Bowmore** (Skotsk gælisk: **Am Bogha Mòr**) er en landsby (*[[Landsby#Landsbyer i engelsktalende land|village]]*) i regionen Argyll and Bute i Skottland. 

Bowmore ligger på øya Islay på den skotske vestkysten, den er administrativt sentrum for øya. Ved folketellingen i 2001 hadde Bowmore 862 innbyggere.
 
I 2006 ble folketallet estimert til 860 innbyggere.

Bowmore er først og fremst kjent som produksjonsstedet for det kjente skotske single malt whiskymerket Bowmore.

## Referanser
Seweryn Kulesza

**Seweryn Roman Kulesza** (født 23. oktober 1900 i Radom, død 14. mai 1983 i Los Angeles i California) var en polsk rytter som deltok i de olympiske leker 1936 i Berlin.

Kulesza vant en olympisk sølvmedalje i hestesport under Sommer-OL 1936 i Berlin. Han var med på det polske laget som kom på andreplass i lagkonkurransen i feltritt bak Tyskland. Deltakere på laget var; Henryk Leliwa-Roycewicz på hesten «Arlekin III», Zdzisław Kawecki på «Bambino» og Kulesza på «Tóska». I den individuelle konkurransen i feltritt kom de, Kulesza og «Tóska», på tjueførsteplass.

## OL-medaljer
* 1936  Berlin -  Sølv i hestesport, feltritt lag  Polen

## Eksterne lenker
*
Vesteuropeisk tid

**Vesteuropeisk tid** (**WET**, UTC+0, ofte kalt Greenwich Mean Time i Storbritannia) er en tidssone for deler av vestlige og nordvestlige Europa. WET omfatter i 2008 følgende land og områder:

*Kanariøyene, siden 1946 (resten av Spania bruker sentraleuropeisk tid, dvs. UTC+1)
*Færøyene, siden 1908
*Det nordøstlige Grønland (Danmarkshavn og området rundt)
*Island, siden 1968
*Portugal, tidvis siden 1911 (unntatt Asorene, som bruker UTC-1)
*Irland, tidvis siden 1916.
*Storbritannia, inkl. Isle of Man og Kanaløyene, hvor uttrykket GMT brukes), tidvis siden 1847 i England, Skottland og Wales, siden 1916 tidvis i Nord-Irland.

Alle områdene over bruker WET om vinteren, men om sommeren går de fleste (men ikke alle) over til vesteuropeisk sommertid, som ligger en time foran, på UTC+1. 

Vesteuropeisk tid ble tidligere brukt i:
*Andorra i 1901-46
*Belgia i 1892-1914 og 1919-1940
*Frankrike i 1911-40 og 1944-45
*Gibraltar i 1880-1957
*Luxembourg i 1918-40
*Monaco i 1911-45

I Storbritannia ble *britisk sommertid (BST)* (som tilsvarer sentraleuropeisk tid (CET)) brukt om vinteren i årene 1940-45, og i årene 1941-45 og 1947 ble *British Double Summer Time (BDST)* (tilsvarende sentraleuropeisk sommertid (CEST)) brukt om sommeren. Mellom 18. februar 1968 og 31. oktober 1971 ble *britisk sommertid (BST)* brukt hele året. Det har i det siste vært foreslått at Storbritannia, spesielt England og Wales, skal gå over til sentraleuropeisk tid (CET). 

I Portugal ble sentraleuropeisk tid (CET) brukt i periodene 1966-1976 og 1992-1996.

## Referanser
Camminskrinet

**Camminskrinet** var et relikvieskrin med den hellige Cordulas relikvier. Det ble laget på slutten av vikingtiden omkring år 1000. Det var laget i det sørlige Skandinavia og ble oppbevart i Johannes Døperen-domkirken (*Katedra Św. Jana Chrzciciela*) i Kamień Pomorski, det tidligere Cammin, i Pommern i Polen. Skrinet gikk tapt, eller forsvant i forbindelse med ødeleggelsen av domkirken under den andre verdenskrig, da blant annet kirkens indre nesten ble totalt ødelagt av en brann.

Det har vært hevdet at Camminskrinet er det samme skrinet som Snorre Sturlason nevner i Magnussønnenes saga da han forteller at danske kong Erik Emune gav et skrin til Sigurd Jorsalfare og at kongen skjenket skrinet videre til kirken i Konghelle. Snorre forteller også at kirken i Konghelle ble plyndret av vendere i 1135 og skrinet da ble røvet. Dette kan forklare hvorfor skrinet havnet i Pommern. 

Camminskrinet var laget av tre, men bekledd med utskåret elghorns-bekledningen var utskåret i Mammenstil og var innrammet med forgylte bronsebånd. Skrinets størrelse var på 63 × 33 × 26 centimeter. Dette er blant annet interessant, da dets form etterligner formen av datidens langhus. Grunnformen er med bøyde langsider, som gir en krum takrygg. Camminskrinet har dermed vært medvirkende til at man i dag kan rekonstruere nordboernes hus. Et eksempel på et slikt hus i Danmark finner man ved Fyrkat ved Hobro.

I 1175 ble Cammin biskopsete i et nykristnet område og camminskrinet har muligens befunnet seg i domkirken siden den gang.

Camminskrinet er nå forsvunnet, men det finnes fremdeles et annet skrin, som likner – Bambergskrinet, også kjent som «Den hellige Kunigundes skrin», i Bamberg domkirke i det nordlige Bayern. Dette skrinet er også fra omkring år 1000, og er laget i sørlige Skandinavia og det har lister, beslag og stiliserte dyrehoder i bronse i Mammenstil, slik som camminskrinet hadde.

## Referanser


## Eksterne lenker
* Nationalmuseets utstilling
* Camminskrinet
Patrick Ewing

**Patrick Aloysius Ewing** (født 5. august 1962) var en amerikansk basketballspiller, og er nåværende en del av trenerstaben til Orlando Magic i NBA. Han er 213&nbsp;cm høy og veide 109,1&nbsp;kg da han spilte. Ewing spilte center på banen for totalt tre klubber.

## NBA-karriere
Patrick Ewing er husket som en stor spiller som vant flere priser. Hans NBA-karriere startet i 1985, da han ble trukket opp av New York Knicks som første nykommer til ligaen dette året, og varte helt til 2002. Ewing spilte for New York Knicks helt til år 2000, da han ble byttet til Seattle SuperSonics, men han fikk ikke mye tid i klubben før han allerede neste sesong ble byttet til Orlando Magic. Etter 2001&ndash;2002-sesongen la Ewing opp sin profesjonelle karriere som basketballspiller, og har vært trener for Orlando Magic siden.

## OL-medaljer
*  1984  Los Angeles -  **Gull** i basketball, menn  USA
*  1992  Barcelona -  **Gull** i basketball, menn  USA

### Øvrige utmerkelser

### Statistikker fra Ewings NBA-karriere

#### Tegnforklaring

#### Sesongen

#### Sluttspill

## Referanser


## Kilder
* Patrick Ewing biografi hos basketball-reference.com

## Eksterne lenker
*
Fylkesvei 455 (Akershus)

**Fylkesvei 455 (Fv455) i Akershus** gikk mellom Tveter bru og Kløfta stasjon i Ullensaker kommune. Veien var 2,1&nbsp;km lang.

2019 ble veien del av fylkesvei 1542.

## Kommuner og knutepunkter

* Tveter bru (kommunegrense, Leira, 76 m)

## Referanser


## Eksterne lenker
* Vegvesenets vegkart
Arendal Sjakkselskab

**Arendal Sjakkselskab** ble stiftet 13. november 1883. Foreningen er Norges eldste sjakkklubb.

Initiativtaker var Julius Thorsen, som, sammen med ti andre sjakkentusiaster, stiftet *Arendals Skakselskab* i 1883. Klubbens formål var ifølge § 1 i  foreningens lover å danne et samlingspunkt for elskere av sjakkspillet og forme innsikt og ferdighet, samt utbedre interessen for sjakk. 

Klubben holder til på Kilden aktivitetssenter i Arendal sentrum. Klubben hadde 125-årsjubileum i 2008.

## Medlemmer
Tidligere utenriksminister Svenn Stray har vært medlem av klubben.

## Arkivet
Arkivet etter Arendal Sjakkselskab befinner seg på KUBEN i Arendal. Arkivet omfatter møtebøker og noe regnskap. 

## Referanser


## Kilder
*Norges eldste sjakklubb 125 år – Agderpostens papirutgave  8. desember 2008 s. 13

## Eksterne lenker
*
Edward Howard-Vyse

**Edward Dacre Howard-Vyse** (født 27. november 1905, død 26. desember 1992 i Ryedale) var en britisk offiser som steg i gradene til general.

Han var dessuten rytter som deltok i de olympiske leker 1936 i Berlin.

Howard-Vyse vant en olympisk bronsemedalje i hestesport under OL 1936 i Berlin. Han var med på det britiske laget som kom på tredjeplass i lagkonkurransen i feltritt bak Tyskland og Polen. Deltakere på laget var; Alec Scott på hesten «Bob Clive», Howard-Vyse på «Blue Steel» og Richard Fanshawe på «Bowie Knife». Howard-Vyse og «Blue Steel» kom på nittendeplass i den individuelle konkurransen i feltritt.

## OL-medaljer
* 1936  Berlin -  Bronse i hestesport, feltritt lag  Storbritanna

## Referanser


## Eksterne lenker
*
Fylkesvei 1550

**Fylkesvei 1550** går mellom Haugsdyet og Ullensaker kirke i Ullensaker kommune. Veien er 4,1&nbsp;km lang.

Frem til 2019 hadde veien betegnelsen fylkesvei 456 (Akershus).

## Kommuner og knutepunkter

## Referanser


## Eksterne lenker
* Vegvesenets vegkart
*
Palle Rosenkrantz (1587–1642)

:*Flere personer har hatt samme navn. For artikkel om lensherren på [[Agder]] på 1600-tallet, se [[Palle Rosenkrantz (1588–1651)]]*

**Palle Axelsen Rosenkrantz** til Krenkerup (født 28. juni 1587 i Skåne, død 22. februar 1642 på Lolland) var en dansk adelsmann og storgodseier. Han var sønn av Axel Rosenkrantz til Glimminge og Mette Pallesdatter Grubbe til Høgested.

Palle Rosenkrantz er en av Rosenkrantz-slektens mest fremtredende medlemmer. Faren ble sagt å være Skånes rikeste mann, og storebror Holger fikk tilnavnet «den rike» på grunn av sine mange gods. Selv eide Palle Rosenkrantz åtte herregårder: Krenkerup, Nørregård, Rosenlund, Lungholm, Sædingegård, Kjærstrup, Høgested og Tunbyholm.

## Utdanning og karriere

Han ble utdannet som mange andre adelsmenn, så han gikk først på skole i Sorø, dro deretter utenlands sammen med sin bror Oluf og studerte i Wittenberg 1604-07 og to år i Poitiers. Deretter var han sekretær i kanselliet, så fenrik i kongens livgarde, og han deltok i beleiringen av Kalmar (1611), der han under erobringen av Kalmar mottok fanen fra kongens hånd og plantet den på byens voll. Men under beleiringen av Älvsborg i mai 1612 fikk han et alvorlig skuddsår og ble i stedet dansk utsending i Spania. Senere fulgte han kongen på flere utenlandsreiser. I perioden 1616–32 var han lensmann på Vordingborg, i 1629–42 lensmann på Ålholm og Nykøbing, i 1620 generalkrigskommissær, i 1630 skoleherre på Herlufsholm, og i 1633 ble han slått til ridder av Elefantordenen.

Radsted kirke - ifølge lokal folketro befinner helvete seg 7 danske mil (ca 53 km) under kirken - hørte til Palle Rosenkrantz' sogn. Blant hans velgjerninger regnes at han fikk frikjent noen kvinner som var anklaget for trolldom og kunne havnet på bålet. Ellers huskes han for sin sans for kvinnelig selskap, god mat og rikelig drikke, ofte i lag med presten Poul Andersen Thirsted som delte hans interesser. Da Thirsted døde i mars 1636, våknet Rosenkrantz angivelig snart til et skrekkelig syn - den avdøde vennen som et gjenferd, omspent av flammer. Angivelig advarte Thirsted sin venn om at også han kunne havne i helvetes ild. Iallfall endret Rosenkrantz livsstil - kanskje også fordi han var plaget med podagra - og bygget et hospital i Radsted for seks fattiglemmer. Men senere ble hans tunge fottrinn hørt rundt midnatt i Radsted kirke, ned til våpenhuset og videre til Krenkerup, på vei opp trapper og i gangene. Noen skal ha sett Rosenkrantz' antatte gjenferd i form av to stirrende øyne. Støvlene hans som stod på Krenkerup, ble angivelig så slitt av gjenferdets nattevandringer at de jevnlig måtte ha nye såler. Til sist ble de donert til Lolland-Falsters stiftsmuseum, og der har de holdt seg i ro.

## Familieliv
Palle Rosenkrantz fikk 13 barn i sine tre ekteskap med: 
*1. september 1616 med Helvig Frantzdatter Rantzau (1600–18).
*30. juni 1622 i København med Elisabeth Olufsdatter Rosensparre (1592–1627).
*13. september 1629 i Køge med Elisabeth Jørgensdatter Lunge (1610–59).

## Referanser


## Kilder
* Palle Rosenkrantz (1587–1642) i Dansk biografisk leksikon
Lotte Kjeseth

**Lotte Takvam Kjeseth** (født 20. juli 1993 på Fana utenfor Bergen, død 18. mai 2016) var en norsk danser i stilarten discojazz/freestyle.

Hun ble av diverse eksperter omtalt som et av de fremste talentene i Norge. Kjeseth hadde også gode resultater å vise til fra NM de siste årene.

Det siste året slet Kjeseth med skader. Under NM i 2008 måtte hun bryte grunnet skaden.

## Meritter
2006 – Bronse i NM i sin klasse.
2007 – Sølv i NM i sin klasse.

## Referanser
Bambergskrinet

**Bambergskrinet** er et relikvieskrin med den hellige Kunigundes relikvier. Skrinet har tilhørt domkirken i Bamberg, men oppbevares nå på Bayerisches Nationalmuseum i München i Tyskland. 

Skrinet ble laget mot slutten av vikingtiden og dateres til annen halvdel av 1000-tallet. Opprinnelig har det kanskje vært et smykkeskrin, som mest sannsynlig har vært tilvirket sør i Skandinavia. Ornamentikken er utført i Mammenstil. Skrinet har kvadratisk grunnplan med rette sider og hvelvet lokk. Dimensjonene er 26 x 26 x 13 cm. Skrinet består av eik og 16 plater i elfenben fra hvalross i en forgylt kobberramme. Skrinet har avbildning av minst syv forskjellige masker. På toppen av lokket er det flere dyrehoder som dekorasjon. Ornamentikken er utført på hvalrosstannplaketter. Det forgylte kobberet er dekorert i en rekke stiler og mønstre.
Fylkesvei 463 (Akershus)

**Fylkesvei 463 (Fv463) i [[Akershus]]** gikk mellom Henniskogen og Ormstad i Ullensaker kommune. Veien var 1,7&nbsp;km lang.

2019 ble veien del av fylkesvei 1564.

## Kommuner og knutepunkter

*Henniskogen →  til  Flakstad i Nes
* Ormstad

## Referanser


## Eksterne lenker
* Vegvesenets vegkart
Gotthard Handrick

**Karl Hermann Gotthard Handrick** (født 25. oktober 1908 i Zeitz, død 30. mai 1978 i Ahrensburg) var en tysk sportsutøver og militærflyver som deltok i de olympiske leker 1936 i Berlin.

Handrick ble olympisk mester i moderne femkamp under OL 1936 i Berlin. Han vant konkurransen foran amerikaneren Charles Leonard og Silvano Abba fra Italia.
 
Handrick var pilot og inngikk i Legion Condor under den spanske borgerkrig og under andre verdenskrig var han oberst i Luftwaffe.

## OL-medaljer
* 1936  Berlin -  **Gull** i moderne femkamp

## Eksterne lenker
*
Charles Leonard

**Charles Frederick Leonard Jr.** (født 23. februar 1913 i Fort Snelling, død 18. februar 1996) var en amerikansk sportsutøver som deltok i de olympiske leker 1936 i Berlin.

Leonard vant en olympisk sølvmedalje i moderne femkamp under OL 1936 i Berlin. Han kom på andreplass i konkurransen bak Gotthard Handrick fra Tyskland.
 
Leonard var generalmajor under Vietnamkrigen.

## OL-medaljer
* 1936  Berlin -  Sølv i moderne femkamp  USA

## Referanser


## Eksterne lenker
*
Aktive fiskarar

**Aktive fiskarar** var et politisk parti som stilte til liste ved stortingsvalget 1936 i Møre og Romsdal fylkes landdistrikter. Førstekandidat var Knut Uksnøy fra Haram, som var misfornøyd med Bondepartiets nominasjon. Uksnøys støttespillere på Sunnmøre tok initiativet til «Aktive fiskarar sitt parti i Møre og Romsdal fylke». Aktive fiskarar fikk 902 stemmer (1,5 % av stemmene i valgkretsen) og ikke noe mandat, men stilte i listeforbund med Bondepartiet og Høyre.

## Referanser
Otterdal

**Otterdal** er en liten bygd med 13 innbyggere i Volda kommune i Møre og Romsdal.
Otterdal ligger med Otterdalselva som ebber ut i Hornindalsvatnet.
Oppover selve dalen går det en skogsbilvei til Otterdalsætra. Der kan man gå videre til fots til Otterdalsskaret.

## Referanser
Eugen Deutsch

**Eugen Deutsch** (født 9. november 1907, død 8. februar 1945) var en tysk vektløfter som deltok i de olympiske leker 1936 i Berlin.
 
Deutsch vant en olympisk sølvmedalje vektløfting under OL 1936 i Berlin. Han kom på andreplass i den nest tyngste klassen, lett tungvekt opp til 82,5 kg bak Louis Hostin fra Frankrike. Det var totalt fem vektklasser og vektløftkonkurransen besto av tre ulike løft, press, rykk og støt. Deutsch løftet sammenlagt 365,0 kilo, 7,5 kilo mindre enn gullvinneren.

## OL-medaljer
* 1936  Berlin -  Sølv i vektløfting, lett tungvekt  Tyskland

## Eksterne lenker
*
Callander

**Callander** (skotsk-gælisk: *Calasraid*) er en liten by (*[[Bystatus#Engelsktalende land|town]]*) i regionen Stirling i Skottland. Den ligger øst for Loch Lomond og Trossarnach nasjonalpark, ved elven Teith. Byen er lokalisert i det tidligere grevskapet (*county*) Perthshire, og er et populært stoppested for turister til og fra det skotske høylandet. Grunnet dens lokalisering er byen ofte referert til som «porten til høylandet». Den tidligere kirken for den irske helgenen Kessog er i dag hovedkontor for Clanranald Trust for Scotland, en organisasjon grunnlagt 1995 for bevaring av skotsk kultur og kulturarv gjennom underholdning og undervisning. Ved folketellingen i 2011 hadde byen en befolkning på 3 077 innbyggere, beregnet til 3 060 i 2014. Folketall for 2020 er beregnet til 3 080 innbyggere.

Dominerde for byen er Callander Crags i nord, en synlig del av highlandforkastningen, som stiger til 343 meter ved en varde. Fjellet Ben Ledi (879 meter) ligger nordvest for Callander. Populære lokale turer omfatter fossene Bracklinn Falls, The Meadows, Callander Crags og Wood Walks. Stien Rob Roy Way går gjennom Callander. Elven Teith er dannet fra sammenløpet av to mindre elver, Garbh Uisge (elven Leny) og Eas Gobhain omtrent 500 m vest for broen ved Callander.

En gotisk kirke fra 1800-tallet står ved torget, oppkalt etter helgenen Kessog, en irsk misjonær som sies å ha forkynt i området på 500-tallet. Kirken stengte i 1985, og mellom 1990 og 2006 var bygningen, etter å ha gjennomgått betydelige interiørendringer, omformet til et besøkssenter og audiovisuell attraksjon som fortalte historien om den lokale fredløse, Robert Roy MacGregor, kjent fra flere bøker og filmer, kanskje særlig *[[Rob Roy (film fra 1995)|Rob Roy]]* (1995) med Liam Neeson i hovedrollen. Kirkebygningen ble benyttet av The Clanranald Trust for Scotland mellom 2015 og 2018, men den står nå tom.

## Referanser


## Eksterne lenker

* «Callander», *Visit Scotland*
*Nettsted for lokal informasjon
Fylkesvei 1562

**Fylkesvei 1562** går mellom Dal og Kloppeløkken i Ullensaker kommune.

Frem til 2019 hadde veien betegnelsen fylkesvei 462 (Akershus).

## Kommuner og knutepunkter

## Referanser




## Eksterne lenker
* Vegvesenets vegkart 
*
Nordborg videregående skole

Nordborg Skoler AS er en kristen friskole som ligger i Finnsnes sentrum i Senja kommune i Troms, og består av Nordborg Ungdomsskole og Nordborg Videregående skole og eies av Misjonssambandet. Skolen har utdanningsprogrammene: VG1 Helse- og oppvekstfag, VG2 Helsearbeiderfaget, VG2 Barne- og ungdomsarbeiderfaget og VG3 Allmennfaglig påbygging. Det er et mål for oss at alle elever skal bli sett og ivaretatt på best mulig måte. Vi ønsker å bidra med den beste undervisningen, og vi har dyktige lærere som er her for den enkelte elev. Vårt motto er "Med hjerte for alle, og øye for den enkelte"!

## Referanser


## Eksterne lenker
* 
*
Dunlinfeltet

**Dunlinfeltet** ligger 195 km nord – øst for Lerwick, Shetland, Skottland, i blokk nummer 211/23a og 211/24a. Det ble opprinnelig operert av Shell men ble nylig solgt og er nå operert av Fairfield Energy men Amec har en andelskontrakt på Dunlin Alfa olje plattform. Det ble oppdaget i juli 1973 på vanndyp 151 meter. Utvinnbare reserver er 363 millioner fat olje. Oljereservoaret er på 2,740 meter under havbunnen.

## Produksjon
Producksjn startet i august 1978 fra Dunlin Alfaplattformen. Dette er en betong gravity plattform av Condeep-type. Den har fire bein og lagringskapasitet for 838,200 fat olje. Total sub-structure vekt er 225,000 long ton (229,000 tonn) og kan ha dekksvekt på 15,635 long tons (15,886 tonn).

Plattformen er utstyrt for å bore, produce meter og pumpe olje. Den kan også re-injisere vann å opprettholde reservoartrykk. Topproduksjonen var 115,000 fat per dag i 1979.

Oljeproduksjon er ved rørledning til Cormorant Alpha og deretter Brent System rørledning til Sullom Voe, Shetland. Noe gass ble brent.

## Se også
*Liste over olje- og gassfelt på britisk kontinentalsokkel
Cardenden

**Cardenden** er en by (*[[Bystatus#Engelsktalende land|town]]*) i regionen Fife i Skottland. Den ligger ved elven Ore ca. 6,5 kilometer nordvest for Kirkcaldy. Cardenden fikk sitt navn i 1847 av jernbaneselskapet Edinburgh and Northern Railway ved opprettelsen av selskapets jernbanestasjon. Områder i Cardenden omfatter Auchterderran, Bowhill, Dundonald, the Jamphlars, New Carden og Woodend. Cardenden er en tidligere gruveby og hadde en befolkning på 448 personer i 448, noe som hadde økt til 5190 (en liten nedgang fra 5533 i 2011) ved beregnet folketall for 2020.

## Siste skotske duell
Det er rapportert at den siste duellen på skotsk jord fant sted på et jorde ved Cardenbarns sør for Cardenden. 2. august 1826 kjempet en Kirkcaldy-kjøpmann ved navn David Landale en duell med George Morgan, en Kirkcaldy-bankmann og pensjonert løytnant fra 77th Regiment of Foot. Morgan ble drept av sår fra en pistolkule. Landale ble stilt for retten og ble deretter frikjent for drapet ved domstolen Perth Sheriff Court.

De opprinnelige pistolene som David Landale brukte i duellen er stilt ut i Kirkcaldy Museum and Art Gallery. Duellen var gjenstand for en episode av Timewatch på BBC TV, sendt 9. februar 2007 med tittelen «The Last Duel». Lokaliseringen for duellen er nå stedet for den lokale motosykkelklubben Fife Community Off Road Motorcycle Club.

## Kjente personer
Forfatteren Ian Rankin og fotballspilleren Terry Hutchinson kommer fra Cardenden.

## Referanser


## Eksterne lenker

*Gazetteer on Cardenden
*History of Cardenden
Cardross

**Cardross** (Skotsk gælisk: **Càrdainn Ros**) er en landsby (*[[Landsby#Landsbyer i engelsktalende land|village]]*) i regionen Argyll and Bute i Skottland. Ved folketellingen i 2001 hadde Cardross 1&nbsp;925 innbyggere.
 
I 2006 ble folketallet estimert til 2&nbsp;160 innbyggere.

Cardross ligger på nordsiden av Firth of Clyde, halvveis mellom Helensburgh og Dumbarton. 

## Referanser
Betesda Tverrelvdalen

**Betesda Tverrelvdalen** er en kristen frikirkelig menighet i Tverrelvdalen i Alta i Finnmark. Menigheten tilhører pinsebevegelsen i Norge.

Filadelfia Alta begynte sitt «utpostarbeid» i Tverrelvdalen omkring 1950. Betesda ble innviet øverst i Tverrelvdalen i 1953, som det første pinselokalet i Vest-Finnmark.

Betesda ble påtent og brant ned til grunnen sommeren 1996. Brannen ble anledning til en vekkelse i bygda. Et nytt forsamlingshus stod ferdig til pinsen 1997. I 2000 valgte Betesda Tverrelvdalen å bli en formelt selvstendig menighet. Menigheten favnet da vel 50 voksne, hvorav halvparten var nyvakte kristne.

Menigheten hadde 118 tilskuddstellende medlemmer i 2019.

## Misjon
Betesda Tverrelvdalen støtter et barnehjem i Israel. 

## Referanser
Bariumklorid

**Bariumklorid** (BaCl2) er et salt av barium og klor.  Ved romtemperatur er det et krystallint pulver, som til hver formelenhet bariumklorid binder to molekyler vann. Bariumklorid er vannløselig og også noe løselig i metanol (1,7&nbsp;g/100&nbsp;g) og etanol. Det brenner med en gulgrønn flamme. Som andre bariumsalter er bariumklorid svært giftig; 0,8-0,9 gram er dødelig.

I laboratoriesammenheng anvendes det som reagens på sulfationer, da bariumsulfat BaSO4 er svært tungtløselig.

Kommersielt framstilles det gjennom behandling av enten bariumsulfid eller bariumkarbonat med saltsyre.
Norges Kristelige Sociale Folkelag

**Norges Kristelige Sociale Folkelag** var et politisk parti som stilte til valg i Oslo ved stortingsvalget 1936. Partiet fikk da 0,4 % av stemmene i Oslo, og ble dermed ikke representert på Stortinget.
 
## Historie
Ingeniøren Karl Broder Hamre (1875-1971) var den drivende kraften bak grunnleggelsen av Norges Kristelige Sociale Folkelag. Dette ble understreket i en artikkel publisert i avisen *[[Dagen]]* med overskriften: «Er tiden inne for dannelse av et nytt politisk parti med kristen sosialt grunnlag?» våren 1933.

## Referanser
Firdafylke

**Firdafylke** (norrønt: *Firðafylkí*) var et av de historiske fylkene i Norge, og inngikk i Gulatingslag. Fylket utgjorde to sysler, *Norðfirðir* (Nordfjord) og *Sunnfirðir* (Sunnfjord), i dagens Vestland.

De to syslene i firdafylke dannet opphavet til de senere Nordfjord len og Nordfjord fogderi i nord, og Sunnfjord len og Sunnfjord fogderi i sør.

## Historikk
Snorre Sturlason har fortalt om at etter at Harald Hårfagre la under seg Trøndelag og Møre reiste sørover og la under seg Firdafylke. Solve Klove nevnes som en stormann.

I sagnene om sankt Sunniva av Selja vitnes det om at på kong Olav Tryggvasons tid var det to menn fra Firdafylke, Tord Eigileivsson og Tord Jorunsson, som ankret opp ved øya Selja og således ble de første som bevitnet sankt Sunnivas hellighet.

*Firðir* var det gammelnorske navnet på området mellom Sogn og Sunnmøre, og betyr *fjordene*. Folket som bodde der ble også kalt for firdir (fjordinger). *Firdafylke* var altså firdenes fylke. Som vanlig på den tiden delte man gjerne fylkene inn i halvfylker, i dette tilfellet Sunnfjord og Nordfjord. Disse ble gjort til fogderier da fogdeembetet ble opprettet i Norge, og grensen mellom disse er markert med en grensestein nær Førde ved sørenden av Breimsvatnet, på den gamle grensen mellom Gloppen og Jølster herreder. Senere ble de to halvfylkene og fogderiene slått sammen til Sønd- og Nordfjord fogderi.

Da fylkene i høymiddelalderen ble erstattet av sysler og len kom Firdafylket under Bergenhus hovedlen og senere Bergenhus stiftamt, som i 1763 ble delt i Nordre Bergenhus amt og Søndre Bergenhus amt. Nordre Bergenhus amt tilsvarte de gamle fylkene Sygnafylke og Firdafylke, og fikk navnet Sogn og Fjordane fylke i 1919.

## Skipreider
Firdafylke var inndelt i 15 skipreider:
*Norðfirðir (Nordfjord)*:
* Stađ
* Davika
* Eygis
* Horninjadal
* Gloppa
* Breiđefnis
* Innvika
* Alda
* Strjón
* Jólstr
* Brandseyar
*Sunnfirðir (Sunnfjord)*:
* Fjarđar
* Askvallar
* Ytri Dala
* Innri Dala

## Referanser
Trikala

**Trikala**  (gresk: Τρίκαλα, *Tríkala*, tidligere Τρίκκα, *Trikka*) er en by i prefekturet Trikala i Thessalia i Hellas. Den er også hovedstad i prefekturet og ligger nordvest for Athen og Karditsa, øst for Ioannina og Metsovo, sør for Grevena, sørvest for Thessaloniki og vest for Larisa.

## Historie
Byen ligger på ei frodig slette i Thessalia sentralt i Hellas og er byen Homer omtalte som Trikka (eller Trikke), fødesteder til tre av argonautene og et av områdene som ble nevnt som fødested for Asklepios. 

En østromersk festning ligger i dag på den grunnmuren til den tidligere akropolisen. Byen ble okkupert av osmanarene under den gresk-tyrkiske krigen i 1897 i seks måneder.

## Eksterne lenker
*
Det Norske Fiskerparti

**Det Norske Fiskerparti** var et politisk parti som stilte liste i Sør-Trøndelag fylkes landdistrikter ved stortingsvalget i 1936. Listen fikk 1&nbsp;124 stemmer (1,9 prosent) og intet stortingsmandat. Listen var ett av mange spredte forsøk i 1930-årene på å danne et interesseparti for fiskerne, men flertallet i Norges Fiskarlag var skeptisk til å opptre partipolitisk.

Halvparten av alle stemmene på Det Norske Fiskerparti kom fra Frøya. Ellers fikk listen en del stemmer fra Ørland og Stoksund. Listens førstekandidat var frøyværingen Aksel Næss, sekretær i Norges Fiskarlag. Næss gjorde det klart at han hadde blitt nominert uten å ha blitt spurt på forhånd og ønsket seg fritatt.

Navnet «Det Norske Fiskerparti» hadde tidligere blitt brukt ved fremstøt i Møre og Romsdal og Nordland foran stortingsvalgene i 1930 og 1933, men ikke ført frem til godkjente lister.

## Se også
*Møre Fisker- og Småbrukerparti
*Aktive Fiskarar
*Fiskernes Venstre

## Referanser
Carnwath

**Carnwath** (Skotsk gælisk: **A' Chathair Nuadh**) er en landsby (*[[Landsby#Landsbyer i engelsktalende land|village]]*) i regionen Lanarkshire i Skottland. 

Ved folketellingen i 2001 hadde Carnwath 1&nbsp;447 innbyggere.
 
I 2006 ble folketallet estimert til 1&nbsp;540 innbyggere.


## Referanser
Carluke

**Carluke** (Skotsk gælisk: *Cathair MoLuaig*) er en by (*[[Bystatus#Engelsktalende land|town]]*) i regionen South Lanarkshire i Skottland. Den er lokalisert 7,6 km nordvest for Lanark og 6,8 km sørøst for Wishaw. Befolkningstallet har holdt seg stabilt de siste tiårene. Ved folketellingen i 2011 hadde byen 13 579 innbyggere, beregnet til 13 390 i 2014.

Carluke er den største byen i elvedalen Clyde, beliggende på et høyt platå med utsikt over elven Clyde, midt hjertet av Lanarkshires område for dyrking av frukt. Det er hovedsakelig en pendlerby med en rekke mindre butikker og supermarked i dets sentrum. Den betjener også de omliggende landsbyene Braidwood, Forth, Kilncadzow, og Law. Byen ble ombygget og ferdigstilt i 2006 for å skape et attraktivt kommersielt handelssenter. Grunnet direkte togforbindelse til Glasgow har det vært en stor vekst boligutbyggingen.

## Historie
Et charter av Robert Bruce, datert 1315, er Carluke skrevet «Carneluk». Ved ulike tider har det ble skrevet som Carlowck, Carlowk, Carluk, Carlook, Carlouk og Carluke. Første ledd i stedsnavnet, *Car* eller *Caer*, indikerer at det har vært form for festningsverk eller bygdeborg på et høyt sted, mens sisteledd *Luke* kan tilsynelatende henvise til den bibelske helgenen Lukas, men det er bevis for at den eldste kirken var dedikert Andreas. «Luke» er antagelig avledet fra den tidlig kristne helgenen Moluag (eller Luag).

Byen fikk charter som en kongelig burgh i 1662. Under den industrielle revolusjon ekspanderte Carluke med arbeid i veving av bomull, kullgruvedrift, fabrikasjon av murstein, glass, konditorvarer og syltetøy.

## Referanser


## Eksterne lenker

*
Fredspartiet

**Fredspartiet** var et politisk parti som stilte liste i Oslo ved stortingsvalget 1936. Partiet ble stiftet av pasifisten Olaf Kullmann, som hadde brutt med Arbeiderpartiet da partiet gikk bort fra sin antimilitarisme.

Idéhistoriker Espen Schaanning skriver:
«I Fredspartiets program gikk det klart fram at det var Arbeiderpartiets endrede forsvarspolitikk som var den konkrete bakgrunnen for opprettelsen av det nye partiet. Det ble påpekt at Arbeiderpartiet forut for endringen hadde vært imot enhver form for krig og hadde gått inn for avrustning, avskaffelse av verneplikten og krigsmotstand gjennom generalstreik. […] Nå var det bare Fredspartiet igjen som kunne fortsette den linjen Arbeiderpartiet forlot.»

Partiet fikk 144 stemmer i Oslo og ble ikke representert på Stortinget.

Fredspartiet overleverte i 1938 et protestskriv til Stortinget mot Arbeiderparti-regjeringens anerkjennelse av Italias okkupasjon av Etiopia.

## Referanser
Arvid Laurin

**Arvid Laurin** (født 3. oktober 1901, død 6. mai 1998) var en svensk seiler som deltok i de olympiske leker 1936 i Berlin.

Laurin vant en olympisk sølvmedalje i seiling under OL 1936 i Berlin. Han var med på den svenske båten «Sunshine» sammen med Uno Wallentin, som kom på andreplass i starbåt-klassen bak den tyske båten «Wannsee». Seilingene ble avviklet utenfor Kiel i perioden 4. til 12. august 1936.

## OL-medaljer
* 1936  Berlin &ndash;  Sølv i seiling, Starbåt-klassen  Sverige

## Referanser


## Eksterne lenker
*
Bariumhydroksid

**Bariumhydroksid** er en kjemisk forbindelse med formelen Ba(OH)2. Også kjent som baritt og en av hovedforbindelsene av barium. Stoffet finnes i to varianter, et monohydrat og et oktahydrat. Det hvite kornete monohydratet er den vanlige handelsformen.

## Fremstilling
Bariumhydroksid kan fremstilles ved å løse bariumoksid (BaO) i vann.
:BaO + 9H2O → Ba(OH)2·8H2O
Det krystalliserer som oktahydrat, som omdannes til monohydrat ved oppvarming i luft. Ved  100 °C i vakuum, gir monohydratet BaO.

:
:
:
## Referanser



## Eksterne lenker
* Sikkerhetsark (MSDS)
Bahais verdenssenter

**Bahais verdenssenter** er Bahai-troens administrative og åndelige *verdenssenter*, og ligger i Haifa i Israel. På Karmelberget, i nærheten av Bábs gravmæle, ligger *[[Universelle Rettferdighetens Hus]]*, *Det internasjonale undervisningssenteret*, *Det internasjonale arkivet* samt *Senteret for studier av de hellige skriftene*.

Mange av stedene ved Bahais verdenssenter, inkludert terrassene og Bábs gravmæle, ble inkludert på Verdensarvlista i juli 2008.

## Referanser


## Eksterne lenker
* 
* www.bahai.org – Offisiell nettside
Filadelfia Alta

**Filadelfia Alta** er en kristen frikirkelig menighet i Alta, i Finnmark.  Menigheten er tilsluttet den norske pinsebevegelsen. Filadelfia Alta ble stiftet i 1942.

Menigheten hadde 235 tilskuddstellende medlemmer i 2019. For ungdom i konfirmasjonsalder tilbyr menigheten den frikirkelige konfirmantundervisningen Tentro.

Filadelfia Alta driver et arbeid for personer med rusmiddelavhengighet.

## Misjon
Filadelfia Alta er engasjert i misjonsarbeid og støtter arbeidet til misjonærene Birgitte og David Lindgren.

## Referanser
Møre Fisker- og Småbrukerparti

**Møre Fisker- og Småbrukerparti** var et politisk parti som stilte liste i Møre og Romsdal ved stortingsvalgene i 1933 og 1936. Dette var ett av flere forsøk i mellomkrigstiden på å danne et klasseparti for fiskerne.

## Bakgrunn for partidannelsen
Fiskerne tok opp store lån for å moderne fiskeflåten under den første verdenskrig, da fangstprisene var høye. Mellomkrigstidens paripolitikk rammet de forgjeldede fiskerne hardt.

Møre Fisker- og Småbrukerparti representerte «et deklassert borgerskap», der fiskerne fortsatt var formelt selvstendige næringsdrivende, men fartøyene og redskapene i praksis var eid av banker og handelsinteresser. Fisker- og Småbrukerpartiet holdt de borgerlige partiene ansvarlige for paripolitikken, men delte ikke Arbeiderpartiets sosialistiske visjon. Fisker- og Småbrukerpartiet oppfattet «fiskere og bønder som produsenter med andre interesser enn lønnsarbeiderne». De mente at Venstre, som det hentet mange av sine velgere fra, hadde blitt overtatt av godt betalte funksjonærer.

Partiet hadde, til tross for sin karakter som et misnøyeparti, tro på at staten kunne løse fiskernes problemer. De ønsket at staten skulle bedre produktiviteten og lønnsomheten ved å gripe inn i omsetningssystemet, senke tollen, tilby billige lån, avlaste fiskernes gjeld, bygge kaier og fryselagre, med videre.

## Stortingsvalgene i 1933 og 1936
De samme aktørene forsøkte å stille liste under navnet «Det norske Fiskerparti» ved stortingsvalget i 1930, men leverte listeforslaget for sent. Møre Fisker- og Småbrukerparti ble stiftet i 1931.

Ved stortingsvalget i 1933 stilte Møre Fisker- og Småbrukerparti liste i landdistriktene i Møre og Romsdal fylke. Førstekandidat var Peder Edvard Pedersen, fisker og ordfører på Grip. Listen fikk 1&nbsp;910 stemmer, eller 3,7 prosent av stemmene i valgkretsen. 

Andre andre sentrale personer i partiet var Sivert Sandblåst, gårdbruker og ordfører på Hustad, og Rasmus Gardshol, som var gårdbruker i Hjørungavåg, betjent i fiskerioppsynet og tidligere formann i kretsvenstrelaget.

Fisker- og Småbrukerpartiet fikk størst oppslutning i de kystbygdene som var hardest rammet, især på Nordmøre og i Romsdal. Partiet ble ikke representert på Stortinget, men stilte i listeforbund med Bondepartiet og bidrog til dette partiets fremgang i kystbygdene. De tre Bondeparti-representantene fra Møre og Romsdal ble pådrivere for kriseforliket.

I 1936 stilte Møre Fisker- og Småbrukerparti med Sivert Sandblåst som førstekandidat. Denne gang stilte de i listeforbund med Venstre. Fisker- og Småbrukerpartiet fikk 1&nbsp;268 stemmer, 2 prosent av stemmene i valgkretsen, og ingen representasjon.

## Se også
*Aktive Fiskarar

## Referanser
Andenes (andre betydninger)

**Andenes** har flere betydninger:

* Andenes er kommunesenteret i Andøy kommune, beliggende på nordenden av Andøya i Nordland
* Andenes fyr (fra 1859), beliggende på Andenes i Nordland. 
* Andenes (Gloppen), en gård i Gloppen kommune
* Andenes Idrettslag (AIL) er et idrettslag på Andenes i Nordland, stiftet 1927
* Andenes kirke på Andenes i Andøy kommune i Nordland
* KV «Andenes» – skip bygget i 1981, og som blant annet var Norges bidrag til den første Gulfkrigen
* KV «Andenes» – skip sjøsatt i 1957, først som fiskebåt og siden kjøpt inn av den norske stat og ombygget til kystvaktfartøy.

## Nordmenn med navnet Andenes
Statistisk sentralbyrå oppgir at 61 personer i Norge har etternavnet Andenes per april 2020. Som etternavn er skriveformen Andenæs vanligere, og 176 personer i Norge har etternavnet Andenæs per april 2020.

* Martin Reielson Andenes (1881&ndash;1959), sjøkaptein, bonde og ordfører i Gloppen kommune

## Referanser
Carstairs

**Carstairs** (Skotsk gælisk: **Caisteal Tarrais**) er en landsby (*[[Landsby#Landsbyer i engelsktalende land|village]]*) i regionen South Lanarkshire i Skottland. 

Ved folketellingen i 2001 hadde Carstairs 690 innbyggere.
 
I 2006 ble folketallet estimert til 800 innbyggere.


## Referanser
Nockebybanan

**Nockebybanan** er en sporvei i vestre Stockholm (Bromma). Den 5,7 km lange banen binder sammen forstaden Nockeby med Alvik, hvor den anslutter til tunnelbanen. Sporvidden er 1&nbsp;435 mm (normalspor). Sporveien, som er av bybanetype og går helt i egen trasé, har linjenummer 12 og trafikkeres av Storstockholms lokaltrafik (SL) med trikker av typene A30 og A32 (Flexity Swift). 
   
Nockebybanan ble bygget i etapper i 1914&ndash;1929 som en del av et større stockholmsk sporveisnett. På 1950- og -60-tallet ble alle byens øvrige sporveislinjer lagt ned og sporene fjernet, slik at Nockebybanan fra 1967 til 1991, da museumslinjen Djurgårdslinjen åpnet, var Stockholms eneste sporvei. Siden 2000 har byen tre sporveislinjer. Da åpnet nemlig Tvärbanan, som har sporforbindelse med Nockebybanan i Alvik. 

## Referanser
Stortingsvalget 1930

**Stortingsvalget 1930** ble avholdt i Norge mandag 20. oktober 1930 som direkte valg til det 80., 81., og 82. ordentlige Storting.

## Valgordning
Valget var et forholdstallsvalg etter D'Hondts metode. Det ble valgt 150 representanter fra 29 valgkretser – 18 landkretser og 11 valgsogn for kjøpstedene. 

Det var første valg med adgang til å inngå listeforbund, en fordel for Høyre:

* Høire, Frisindede Folkeparti, Bondepartiet og Venstre i Akershus (ingen innvirkning)
* Det Borgerlige Samlingsparti (dvs. H), Bondepartiet og Det Frisindede Venstre i Nordland (ingen innvirkning)
* Det Borgerlige Samlingsparti (dvs. H) og Bondepartiet i Troms (ett mandat til H)
* Høire, Frisindede Venstre og Venstre i Finnmark (ingen innvirkning)
* Høire, Frisindede Venstre og Bondepartiet i Oslo (ingen innvirkning)
* Høire og Frisindede Venstre i Hedmark og Oplands kjøpsteder (ett mandat til H), Telemark og Aust-Agders kjøpsteder (ingen innvirkning), Bergen (ingen innvirkning), Trondheim og Levanger (ingen innvirkning)
* Høire og Mørebyenes Borgerlige samlingsparti i Møres kjøpsteder (ingen innvirkning)
* Venstre og Det Radikale Folkepartiet i Opland (ingen innvirkning), Telemark (ingen innvirkning)

## Politikk
Johan Ludwig Mowinckels andre regjering (Venstre) overlevde valget.
### Valgprogram
* 

## Resultat

## Valgkretsene

### Mandatfordeling og endringer fra 1927

*Kjøpstedene i Buskerud valgte to representanter fra listen *Høire og andre borgerlige velgeres liste*. På Stortinget støttet Sven Adolf Svensen Høyre. Johan Martinius Antonsen Dokka støttet Venstre.

**Høire og Det Frisindede Venstre stilte særlister i Bergen og i Trøndelagsbyene. I Bergen fikk listene hvert sitt mandat på særlister. I Trøndelagsbyene fikk Høire tre mandater og Det Frisindede Venstre ett mandat.

***I Nordland fikk Det Borgerlige Samlingsparti to mandater. Det Frisindede Venstre fikk ett mandat på særliste.

## Se også
* Liste over stortingsrepresentanter 1931–1933

## Kilder
* Hvem Hva Hvor 1940 (Oslo, 1939)
* Norges Offisielle Statistikk VIII 157
* Statistisk sentralbyrå
Ettore Scola

**Ettore Scola** (født 10. mai 1931 i Trevico i provinsen Avellino, død 19. januar 2016 i Roma) var en italiensk manusforfatter og filmregissør.

Scolas filmer kretser oftest omkring spørsmål om politikk og menneskelige relasjoner. Blant hans mest internasjonalt anerkjente filmer kan nevnes *[[En spesiell dag]]*, med Sophia Loren og Marcello Mastroianni i hovedrollene; hverdagsskildringen av et fascistisk samfunnssystem og det gripende møtet mellom en husmor og en homoseksuell mann dagen da Adolf Hitler besøkte Benito Mussolini i Roma, den 3. mai 1938.

## Filmografi
### Spillefilm
* 1964: *Penger på flukt* (*La congiuntura)*
* 1964: *Adams lille Eva* (*Se permettete, parliamo di donne)*
* 1968: *Riusciranno i nostri eroi a ritrovare l'amico misteriosamente scomparso in Africa?*
* 1970: *Sjalusi på italiensk* (*Dramma della gelosia tutti i particolari in cronaca)*
* 1974: *[[Vi som elsket hverandre så høyt...]]* (*C'eravamo tanto amati*)
* 1976: *[[Tarvelige, heslige og vemmelige]]* (*Brutti, sporchi e cattivi*)
* 1977: *[[En spesiell dag]]* (*Una giornata particolare)*
* 1979: *Terrassen* (*La terrazza)*
* 1981: *Lidenskap* (*Passione d'amore)*
* 1982: *Ballet* (*Le bal)*
* 1982: *[[Natten i Varennes]]* (*La Nuit de Varennes)*
* 1987: *Familien* (*La famiglia)*
* 1987: *Splendor*
* 1989: *Hvor mye er klokka?* (*Che ora è?)*
* 1990: *Kaptein Fracassas reise* (*Il viaggio di Capitan Fracassa)*
* 1993: *Mario, Maria & Mario* (*Mario, Maria e Mario)*
* 1994: *[[En fattig manns historie]]* (*Romanzo di un giovane povero)*
* 1999: *Middag på italiensk* (*La Cena)*
* 2001: *Erkefiender* (*Concorrenza sleale)*
* 2004: *Mennesker i Roma* (*Gente Di Roma)*

### Dokumentar
* 1982: *Vorrei che volo*
* 1987: *Imago urbis*
* 2001: *Un altro mondo è possibile*
* 2002: *Lettere dalla Palestina*
* 2013: *Che strano chiamarsi Federico*

## Referanser


## Eksterne lenker
* 
*
Østeuropeisk sommertid

**Østeuropeisk sommertid** (**EEST**) er en av navnene på tidssonen UTC+3, som ligger tre timer før UTC. Den brukes som sommertid i enkelte land i Europa, Nord-Afrika, og Midtøsten. Om vinteren bruker de fleste av disse landene UTC+2 (Østeuropeisk tid).

Følgende land og områder bruker, eller har brukt, *Østeuropeisk sommertid* om sommeren:

* Belarus, i 1981-89 Moskva sommertid, EEST siden 1991
* Bulgaria, siden 1979
* Kypros, siden 1979
* Egypt, før 1970
* Estland, i 1981-88 Moskva sommertid, EEST siden 1989
* Finland, siden 1981
* Hellas, siden 1975
* Israel, siden 1948
* Jordan, siden 1985
* Latvia, i 1981-88 Moskva sommertid, EEST siden 1989
* Libanon, siden 1984
* Litauen, i 1981-88 Moskva sommertid, EEST siden 1989, i 1998-2002 Sentraleuropeisk sommertid, men tilbake til EEST fra 2003.
* Moldova, i 1981-89 Moskva sommertid, EEST siden 1991.
* Romania, siden 1979
* Syria, siden 1983
* Tyrkia, i 1970-78 EEST, i 1979-83 Moskva sommertid, EEST siden 1985
* Ukraina, i 1981-89 Moskva sommertid, EEST siden 1992

I 1991 ble EEST også brukt i tidssonene Moskva og Samara i Russland.

## Se også

* Sentraleuropeisk sommertid
* UTC+3
Vatland

**Vatland** er en plass i Sokndal kommune i Rogaland fylke. Stedet ligger to km fra Berglyd på den ene siden, og to km fra Nesvåg på den andre andre. Der finner en Vatlandstjødna.
University of Notre Dame

**University of Notre Dame** er et privat, katolsk forskningsuniversitet i tettstedet Notre Dame tett på South Bend i delstaten Indiana i USA. Universitetet holder meget høy faglig kvalitet. *UND* har noen av de høyeste private gavene i USA, med en egenkapital fra private gaver (endowments) på i alt US$ 4,4 mrd i 2006.

Skolene ved lærestedet er:
* College of Arts and Letters (1842) – humanistiske fag
* College of Science (1865) – naturvitenskapelige fag
* School of Architecture (1899) – arkitektur
* College of Engineering (1920) – ingeniørfag
* Mendoza College of Business (1920)
* Notre Dame Law School  (1869) – jus

*University of Notre Dame* ble grunnlagt i 1842 av pastor Edward Sorin. I 2006 var skolepengene i høstsemesteret på US$ 35&nbsp;187. Studiene gis opp til doktorgrad.

Theodore Hesburgh Library ble fullført i 1963.

Idrettsarenaen *Notre Dame Stadium* er en av de største universitets-stadioner i USA, hjemmearena for det amerikanske fotballaget *Fighting Irish*.

## Se også
*John Howard Yoder

## Referanser


## Eksterne lenker
*